EUROOPAN KOMISSIO Bryssel 4.9.2020 COM(2020) 483 final 2020/0231(COD) Ehdotus EUROOPAN PARLAMENTIN JA NEUVOSTON ASETUS luonnonmukaisesta tuotannosta annetun asetuksen (EU) 2018/848 muuttamisesta asetuksen soveltamisen alkamispäivän ja tiettyjen muiden mainitussa asetuksessa tarkoitettujen päivämäärien osalta (ETA:n kannalta merkityksellinen teksti)



PERUSTELUT 1.EHDOTUKSEN TAUSTA •Ehdotuksen perustelut ja tavoitteet Euroopan parlamentin ja neuvoston asetuksessa (EU) 2018/848, joka annettiin 30. toukokuuta 2018, vahvistetaan uusi sääntelykehys, jolla varmistetaan sisämarkkinoiden moitteeton toiminta luonnonmukaisen tuotannon alalla. Tavoitteena on kehittää edelleen kokonaisvaltaista tilanhoidon ja elintarviketuotannon järjestelmää, jossa yhdistyvät ympäristön ja ilmastotoimien kannalta parhaat käytännöt, runsas biologinen monimuotoisuus, luonnonvarojen säästäminen sekä tiukkojen vaatimusten soveltaminen eläinten hyvinvoinnin alalla ja tuotannossa, mikä vastaa kuluttajien kasvavaa kysyntää tuotteista, jotka on tuotettu luonnollisista aineksista ja luonnollisin menetelmin. Luonnonmukaisella tuotannolla on siten kahtalainen yhteiskunnallinen merkitys: se vastaa erityisillä markkinoilla luonnonmukaisia tuotteita haluavien kuluttajien kysyntään ja lisäksi se tarjoaa yleisesti saatavilla olevia hyödykkeitä, jotka edistävät ympäristönsuojelua, eläinten hyvinvointia ja maaseudun kehittämistä. Äskettäin hyväksytyssä Pellolta pöytään -strategiassa luonnonmukainen tuotanto mainitaan yhtenä keinona täyttää kestävän elintarvikejärjestelmän luomiselle asetetut vaatimukset. Biodiversiteettistrategiassa tunnustetaan luonnonmukaisen tuotannon merkitys luonnon monimuotoisuuden säilyttämisessä Euroopan alueella. Vakaa ja yhteisymmärrykseen perustuva sääntelykehys seuraaviksi 10 vuodeksi on sen vuoksi avainasemassa, jotta voidaan saavuttaa tavoite, jonka mukaan 25 prosenttia maatalousmaasta käytetään luonnonmukaiseen maatalouteen ja luonnonmukaisen vesiviljelyn määrää lisätään merkittävästi vuoteen 2030 mennessä. Nämä tavoitteet on asetettu Pellolta pöytään -strategiassa ja biodiversiteettistrategiassa. https://ec.europa.eu/food/sites/food/files/safety/docs/f2f_action-plan_2020_strategy-info_en.pdf Covid-19-pandemia ja siihen liittyvä kansanterveyskriisi ovat ennennäkemätön haaste jäsenvaltioille ja raskas taakka kansallisille viranomaisille ja luonnonmukaisen tuotannon toimijoille. Covid-19-pandemia on myös luonut poikkeukselliset olosuhteet, jotka edellyttävät luonnonmukaisen tuotannon alan huomattavaa mukautumista tuotannon, kaupan pitämisen, valvonnan ja kansainvälisen kaupan osalta, mitä ei voitu kohtuudella ennakoida asetuksen (EU) 2018/848 antamisajankohtana. Poikkeukselliset olosuhteet vaikuttavat merkittävästi useisiin asetuksen (EU) 2018/848 soveltamisalaan kuuluviin osa-alueisiin, ja siksi on hyvin todennäköistä, etteivät jäsenvaltiot ja luonnonmukaisen tuotannon toimijat pysty varmistamaan mainitun asetuksen asianmukaista täytäntöönpanoa ja soveltamista 1. tammikuuta 2021 alkaen. Jotta voidaan varmistaa sisämarkkinoiden moitteeton toiminta, taata oikeusvarmuus kaikille luonnonmukaisen tuotannon toimijoille ja välttää mahdolliset markkinahäiriöt, on tarpeen lykätä tiettyjen asetuksen (EU) 2018/848 säännösten soveltamisen alkamista yhdellä vuodella. 2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE •Oikeusperusta Ehdotus perustuu Euroopan unionin toiminnasta tehdyn sopimuksen, jäljempänä ’SEUT-sopimus’, 43 artiklan 2 kohtaan. •Toissijaisuusperiaate Toissijaisuusperiaatteen mukaan unionin toimia voidaan toteuttaa vain, jos jäsenvaltiot eivät voi yksin saavuttaa asetettuja tavoitteita. Unionin toimia tarvitaan, jotta voidaan varmistaa sisämarkkinoiden moitteeton toiminta luonnonmukaisen tuotannon alalla ja välttää mahdolliset markkinahäiriöt. Tämä huomioon ottaen muutettava lainsäädäntö hyväksytään noudattaen täysimittaisesti toissijaisuusperiaatetta ja sen mahdolliset muutokset on tehtävä komission ehdotuksesta.

•Suhteellisuusperiaate Tämä unionin toimi on tarpeen, jotta päästään siihen tavoitteeseen, että kaikki asianomaiset osapuolet panevat asetuksen (EU) 2018/848 ja asiaa koskevan sekundaarilainsäädännön asianmukaisesti täytäntöön ja soveltavat sitä, ottaen huomioon covid-19-pandemia sekä kansanterveyskriisin vaikutukset tuotantoon, valvontaan ja kauppaan. Ehdotetuilla muutoksilla halutaan varmistaa, että saavutetaan asetuksen (EU) 2018/848 aiottu tarkoitus eli luodaan luonnonmukaisen tuotannon kehys. Tavoitteena on kehittää edelleen kokonaisvaltaista tilanhoidon ja elintarviketuotannon järjestelmää, jossa yhdistyvät ympäristön ja ilmastotoimien kannalta parhaat käytännöt, runsas biologinen monimuotoisuus, luonnonvarojen säästäminen sekä tiukkojen vaatimusten soveltaminen eläinten hyvinvoinnin alalla ja tuotannossa, mikä vastaa kuluttajien kasvavaa kysyntää tuotteista, jotka on tuotettu luonnollisista aineksista ja luonnollisin menetelmin. 3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET Tähän ehdotukseen ei liity erillistä vaikutustenarviointia, koska ehdotuksella ei muuteta asetuksen (EU) 2018/848 asiasisältöä eikä aseteta osapuolille uusia velvoitteita. Ehdotuksen tarkoituksena on säätää poikkeuksellisten syiden vuoksi covid-19-pandemian yhteydessä yhden vuoden lykkäyksestä mainitun asetuksen soveltamisen alkamispäivään ja tiettyihin muihin kyseisessä asetuksessa tarkoitettuihin, kyseisestä alkamispäivästä johtuviin päivämääriin. 4.TALOUSARVIOVAIKUTUKSET Ehdotuksella ei ole EU:n toimielimiin kohdistuvia talousarviovaikutuksia. 2020/0231 (COD) Ehdotus EUROOPAN PARLAMENTIN JA NEUVOSTON ASETUS luonnonmukaisesta tuotannosta annetun asetuksen (EU) 2018/848 muuttamisesta asetuksen soveltamisen alkamispäivän ja tiettyjen muiden mainitussa asetuksessa tarkoitettujen päivämäärien osalta (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, ottavat huomioon Euroopan talous- ja sosiaalikomitean lausunnon, ottavat huomioon alueiden komitean lausunnon, noudattavat tavallista lainsäätämisjärjestystä, sekä katsovat seuraavaa: (1)Euroopan parlamentin ja neuvoston asetuksessa (EU) 2018/848, joka tuli voimaan 17 päivänä kesäkuuta 2018, vahvistetaan luonnonmukaista tuotantoa koskeva uusi sääntelykehys. Jotta siirtyminen vanhasta sääntelykehyksestä uuteen sujuisi kitkattomasti, kyseisessä asetuksessa säädetään, että asetuksen soveltaminen alkaa 1 päivänä tammikuuta 2021.

(2)Covid-19-pandemia on saanut aikaan poikkeukselliset olosuhteet, jotka edellyttävät luonnonmukaisen tuotannon alalta tuntuvia toimia, joita ei voitu kohtuudella ennakoida asetuksen (EU) 2018/848 antamisajankohtana. (3)Covid-19-pandemia ja siihen liittyvä kansanterveyskriisi ovat ennennäkemätön haaste jäsenvaltioille ja raskas taakka luonnonmukaisen tuotannon toimijoille. Toimijat keskittävät ponnistelunsa luonnonmukaisen tuotannon ja kauppavirtojen ylläpitämiseen eivätkä voi samalla valmistautua asetuksen (EU) 2018/848 mukaisten uusien säännösten soveltamiseen. Näin ollen on hyvin todennäköistä, että jäsenvaltiot ja luonnonmukaisen tuotannon toimijat eivät pysty varmistamaan mainitun asetuksen asianmukaista täytäntöönpanoa ja soveltamista 1 päivästä tammikuuta 2021. (4)Luonnonmukaisen tuotannon alan moitteettoman toiminnan varmistamiseksi, oikeusvarmuuden takaamiseksi ja mahdollisten markkinahäiriöiden välttämiseksi on sen vuoksi tarpeen lykätä asetuksen (EU) 2018/848 soveltamisen alkamispäivää ja tiettyjä muita mainitussa asetuksessa tarkoitettuja, kyseisestä alkamispäivästä johtuvia päivämääriä. Kun otetaan huomioon covid-19-pandemian laajuus ja asiaan liittyvä kansanterveyskriisi, pandemian epidemiologinen kehitys sekä jäsenvaltioiden ja luonnonmukaisen tuotannon toimijoiden tarvitsemat lisäresurssit, on aiheellista lykätä asetuksen (EU) 2018/848 soveltamisen alkamista yhdellä vuodella. (5)Erityisesti useat päivämäärät, jotka liittyvät poikkeuksiin tai kertomuksiin taikka komissiolle myönnettyihin valtuutuksiin lopettaa poikkeukset tai jatkaa niitä, johtuvat suoraan asetuksen (EU) 2018/848 soveltamisen alkamispäivästä. Sen vuoksi on aiheellista lykätä myös tällaisia päivämääriä yhdellä vuodella. Päivämäärät vahvistettiin ottaen huomioon aika, jonka luonnonmukaisen tuotannon toimijat tarvitsevat mukautuakseen poikkeusten päättymiseen, tai jotta jäsenvaltiot ja komissio voivat kerätä riittävästi tietoja tiettyjen sellaisten tuotantopanosten saatavuudesta, joiden osalta on myönnetty poikkeuksia, tai jotta komissio voi esittää kertomuksen Euroopan parlamentille ja neuvostolle sekä valmistella lainsäädäntöehdotuksen tai delegoidut säädökset. (6)Covid-19-pandemia ja siihen liittyvä kansanterveyskriisi ovat ennennäkemätön haaste myös kolmansille maille ja niihin sijoittautuneille toimijoille. Näin ollen on aiheellista pidentää niiden kolmansien maiden, jotka on tunnustettu vastaaviksi neuvoston asetuksen (EY) N:o 834/2007 33 artiklan 2 kohdan mukaisesti, hyväksynnän voimassaolon päättymispäivää yhdellä vuodella 31 päivään joulukuuta 2026, jotta kyseisillä kolmansilla mailla olisi riittävästi aikaa muuttaa asemaansa joko tekemällä kauppasopimus Euroopan unionin kanssa tai noudattamalla täysimittaisesti asetusta (EU) 2018/848 niin, että luonnonmukaisten tuotteiden kauppaan ei aiheudu tarpeettomia häiriöitä. (7)Vastaavasti kolmansien maiden tarkastusviranomaisille ja tarkastuslaitoksille asetuksen (EY) N:o 834/2007 33 artiklan 3 kohdan nojalla myönnetyn hyväksynnän voimassaolon päättymispäivää olisi pidennettävä yhdellä vuodella 31 päivään joulukuuta 2024, jotta kyseisillä tarkastusviranomaisilla ja tarkastuslaitoksilla ja niiden sertifioiduilla toimijoilla kolmansissa maissa olisi aikaa selvitä covid-19-pandemian vaikutuksista ja valmistautua uusiin säännöksiin. (8)Koska on ehdottoman tärkeää varmistaa välittömästi luonnonmukaisen tuotannon alan oikeusvarmuus nykyisissä olosuhteissa, tämän asetuksen olisi tultava voimaan kiireellisesti sitä päivää seuraavana päivänä, jona se julkaistaan Euroopan unionin virallisessa lehdessä, OVAT HYVÄKSYNEET TÄMÄN ASETUKSEN: 1 artikla Muutetaan asetus (EU) 2018/848 seuraavasti: (1)Korvataan 29 artiklan 4 kohdan ensimmäisessä virkkeessä päivämäärä ”31 päivänä joulukuuta 2024” päivämäärällä ”31 päivänä joulukuuta 2025”. (2)Korvataan 48 artiklan 1 kohdan toisessa alakohdassa päivämäärä ”31 päivänä joulukuuta 2025” päivämäärällä ”31 päivänä joulukuuta 2026”. (3)Korvataan 49 artiklassa päivämäärä ”31 päivänä joulukuuta 2021” päivämäärällä ”31 päivänä joulukuuta 2022”. (4)Muutetaan 53 artikla seuraavasti: (a)korvataan 1 kohdassa päivämäärä ”31 päivänä joulukuuta 2035” päivämäärällä ”31 päivänä joulukuuta 2036”; (b)muutetaan 2 kohta seuraavasti: i)korvataan johdantovirkkeessä päivämäärä ”1 päivästä tammikuuta 2028” päivämäärällä ”1 päivästä tammikuuta 2029”; ii)korvataan a alakohdassa päivämäärä ”31 päivää joulukuuta 2035” päivämäärällä ”31 päivää joulukuuta 2036”; (c)korvataan 3 kohdassa päivämäärä ”1 päivästä tammikuuta 2026” päivämäärällä ”1 päivästä tammikuuta 2027”; (d)korvataan 4 kohdassa päivämäärä ”1 päivästä tammikuuta 2025” päivämäärällä ”1 päivästä tammikuuta 2026” ja päivämäärä ”31 päivää joulukuuta 2025” päivämäärällä ”31 päivää joulukuuta 2026”;

(e)korvataan 7 kohdassa päivämäärä ”31 päivänä joulukuuta 2025” päivämäärällä ”31 päivänä joulukuuta 2026”. (5)Korvataan 57 artiklan 1 kohdassa päivämäärä ”31 päivänä joulukuuta 2023” päivämäärällä ”31 päivänä joulukuuta 2024”. (6)Korvataan 60 artiklassa päivämäärä ”1 päivää tammikuuta 2021” päivämäärällä ”1 päivää tammikuuta 2022”. (7)Korvataan 61 artiklan toisessa kohdassa päivämäärä ”1 päivästä tammikuuta 2021” päivämäärällä ”1 päivästä tammikuuta 2022”. (8)Muutetaan liite II seuraavasti: (a)muutetaan I osassa 1.5 kohta seuraavasti: (i)korvataan toisessa kohdassa päivämäärä ”31 päivänä joulukuuta 2030” päivämäärällä ”31 päivänä joulukuuta 2031”; (ii)korvataan kolmannessa kohdassa päivämäärä ”31 päivään joulukuuta 2025” päivämäärällä ”31 päivään joulukuuta 2026”; (b)muutetaan II osa seuraavasti: (i)korvataan 1.9.1.1 kohdan a alakohdan toisessa virkkeessä päivämäärä ”1 päivästä tammikuuta 2023” päivämäärällä ”1 päivästä tammikuuta 2024”; (ii)korvataan 1.9.2.1 kohdan a alakohdan toisessa virkkeessä päivämäärä ”1 päivästä tammikuuta 2023” päivämäärällä ”1 päivästä tammikuuta 2024”; (iii)korvataan 1.9.3.1 kohdan c alakohdan johdantovirkkeessä päivämäärä ”31 päivään joulukuuta 2025” päivämäärällä ”31 päivään joulukuuta 2026”; (iv)korvataan 1.9.4.2 kohdan c alakohdan johdantovirkkeessä päivämäärä ”31 päivään joulukuuta 2025” päivämäärällä ”31 päivään joulukuuta 2026”; (c)korvataan III osassa 3.1.2.1 kohdan toisessa kohdassa päivämäärä ”1 päivänä tammikuuta 2021” päivämäärällä ”1 päivänä tammikuuta 2022”; (d)korvataan VII osassa 1.1 kohdan toisessa virkkeessä päivämäärä ”31 päivään joulukuuta 2023” päivämäärällä ”31 päivään joulukuuta 2024”. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta